Δ Ε Λ Τ Ι Ο      Τ Υ Π Ο Υ

Δήλωση της Προέδρου του ΔΗΡΑΣ κ.Βάσως Παντελίκιζη.

‘’ Η διοίκηση του ΔΗΡΑΣ είναι υποχρεωμένη να διασφαλίσει τα περιουσιακά στοιχεία της εταιρείας εφόσον ο σταθμός δεν λειτουργεί. Είναι επίσης υποχρεωμένη να προβεί στις ενδεδειγμένες νομικές ενέργειες για να προστατεύσει τα συμφέροντα της εταιρείας. Υπενθυμίζουμε ότι δεν ήταν δική μας επιλογή η δικαστική επίλυση.

Οι εργαζόμενοι στο ΔΗΡΑΣ αποφεύγουν, σκοπίμως, να αναφέρουν ότι το πρόβλημα το δημιούργησε η προηγούμενη δημοτική αρχή και εμείς πασχίζουμε να το επιλύσουμε.

Ότι η Νέα Δημοτική Αρχή αν δεν ήθελε να τους πληρώσει, δεν θα εξέδιδε το ένταλμα των 150.000 ευρώ, η εκταμίευση του οποίου χρειάζεται την έγκριση του Ελεγκτικού Συνεδρίου και οι προσπάθειες μας προς αυτή την κατεύθυνση, ελπίζουμε ότι σύντομα θα έχουν αποτέλεσμα.

Ισχύει στο ακέραιο η δέσμευση του Δημάρχου αλλά και όλων μας ότι θα καταβληθούν μέχρι το τελευταίο ευρώ, οι οφειλές προς τους εργαζόμενους.

Ισχύει στο ακέραιο η δέσμευση ότι στο νέο μοντέλο λειτουργίας του ΔΗΡΑΣ, δεν θα υπάρξουν αποκλεισμοί.

Η πόρτα του διαλόγου είναι πάντα ανοιχτή. Αδιέξοδα δεν υπάρχουν.

**Μέσα στην ερχόμενη εβδομάδα θα συγκληθεί το διοικητικό συμβούλιο του ΔΗΡΑΣ προκειμένου να παρουσιαστεί το νέο σχέδιο λειτουργίας του ΔΗΡΑΣ, με όρους βιωσιμότητας και δημοσίου συμφέροντος αλλά και στόχο την αλλαγή της φυσιογνωμίας του. Θέλουμε ένα ΔΗΡΑΣ ανεξάρτητο, με εξωστρέφεια και ανοιχτό στους νέους ανθρώπους του νησιού μας.**

**Αμέσως μετά το νέο σχέδιο λειτουργίας του ΔΗΡΑΣ θα συζητηθεί στο δημοτικό συμβούλιο προκειμένου να επικυρωθεί και από το κορυφαίο αντιπροσωπευτικό όργανο του δήμου.**

**Εντός της ημέρας θα επικοινωνήσω με το Δήμαρχο και τον Πρόεδρο του Δημοτικού Συμβουλίου για να τους ενημερώσω σχετικά.’’**